Likumprojekts

**“Grozījumi Dzelzceļa pārvadājumu likumā”**

Izdarīt Dzelzceļa pārvadājumu likumā (Latvijas Republikas Saeimas un Ministru Kabineta Ziņotājs, 2001, 3.nr.; 2002, 9.nr.; 2006, 1.nr.; 2007, 15.nr.; 2009, 12., 24.nr.; Latvijas Vēstnesis, 2010, 174.nr.; 2014, 228.nr.) šādus grozījumus:

1. Izslēgt 1. panta 12. punktā vārdus “un kas sastāv no pavadzīmes (oriģināls), ceļazīmes, ceļazīmes pasakņa un kvīts par kravas pieņemšanu”.

2. 4. pantā:

aizstāt 4. panta otrajā daļā skaitļus un vārdus “2019. gada 3. decembrim” ar skaitļiem un vārdiem “2024. gada 3. decembrim”;

papildināt pantu ar trešo daļu šādā redakcijā:

“(3) Eiropas Parlamenta un Padomes 2007. gada 23. oktobra regulu (EK) Nr. 1371/2007 par dzelzceļa pasažieru tiesībām un pienākumiem līdz 2024. gada 3. decembrim nepiemēro attiecībā uz pasažieru un bagāžas pārvadājumiem, kuru galvenais mērķis ir nodrošināt pārrobežu reģiona pārvadājumu vajadzības, izņemot tās 9., 11., 12., 19. pantu, 20. panta 1. punktu un 26. pantu.”.

3. Izteikt 4.1 panta otro daļu šādā redakcijā:

“(2) Eiropas Parlamenta un Padomes 2007. gada 23. oktobra regulu (EK) Nr. 1371/2007 par dzelzceļa pasažieru tiesībām un pienākumiem līdz 2024. gada 3. decembrim nepiemēro attiecībā uz iekšzemes dzelzceļa pasažieru un bagāžas pārvadājumiem, izņemot tās 5., 8. panta 1. un 2. punktu, 9., 11., 12., 19., 20., 23., 26., 27. panta 1. un 3. punktu, 28. un 29. pantu.”

4. Izslēgt 5. panta pirmās daļas 3. punktu.

5. Izslēgt 25. panta pirmās daļas 10. punktu.

6. Izslēgt 33. panta pirmajā daļā vārdus “un pārvadātāja izsniegta kvīts par kravas pieņemšanu”.

7. Izslēgt 36. pantā trešajā daļā pirmo teikumu.

8. Izslēgt 65. panta pirmajā daļā vārdus “vai sīksūtījuma”.

9. Papildināt 71. pantu ar ceturto daļu šādā redakcijā:

“Veicot bagāžas vai kravas bagāžas pārvadājumus, komercakta un vispārējā parauga akta sastādīšanas kārtību nosaka pārvadātājs.”

Likums stājas spēkā 2019. gada 4. decembrī.

|  |  |
| --- | --- |
| Iesniedzējs: satiksmes ministrs | T. Linkaits |

|  |  |
| --- | --- |
| Vīza: valsts sekretāra p. i. | Dž. Innusa |